Diari Oficial de la Generalitat Valenciana


Sumari del DOGV 8517, del 29-03-2019 (2019/2695)

Informació pública de la sol·licitud d'autorització administrativa i declaració en concret d'utilitat pública de la instal·lació elèctrica en el terme municipal de València. Expedient ATLINE/2018/155/46 i ATALCT/2018/42/46 .
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8517

Data del DOGV
:   29-03-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/2695


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa i declaració en concret d'utilitat pública de la instal·lació elèctrica en el terme municipal de València. Expedient ATLINE/2018/155/46 i ATALCT/2018/42/46 . [2019/2695]  
Als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i en l'article 36 de la Llei 21/2013, de 9 de desembre, d'avaluació ambiental, en els articles 20 i 31 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, i en el Decret 32/2006, de 10 de març, pel qual es modifica el Decret 162/1990, se sotmet a informació pública la sol·licitud d'autorització administrativa i declaració en concret d'utilitat pública de la instal·lació elèctrica que s'indica:  
  
  
Peticionari: Autoritat Portuària de València.  
Emplaçament de la instal·lació: terme municipal de València.  
Documents sotmesos a informació pública:  
Projecte. Denominació: Nova Línia Subterrània Doble Circuit 132kv ST La Punta-ST Autoritat Portuària de València.  
Pressupost: 2.316.554,22 -  
Projecte Denominació: Nova Subestació Transformadora de 132/20 kV tipus Gis d'interior amb dos transformadors de 30 MVA 132/20 kV (ST Autoritat Portuària). Aquest document se sotmet a informació pública en virtut de l'article 36 de la Llei 21/2013, de 9 de desembre, d'avaluació ambiental.  
Pressupost: 5.324.389,12 -  
Document d'avaluació d'impacte ambiental ordinària, estudi d'impacte ambiental de la línia subterrània doble circuit 132kv ST La Punta-ST Autoritat Portuària de València i la nova subestació transformadora de 132/20 kV tipus Gis d'interior amb dos transformadors de 30 MVA 132/20 kV (ST Autoritat Portuària).  
  
Els projectes seran exposats per a consulta pública en la següent adreça electrònica: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat "Informació pública", disponibles l'endemà de la publicació.  
  
Cosa que es fa pública per a coneixement general i perquè aquells que es consideren afectats en els seus drets puguen examinar la documentació relacionada en l'adreça electrònica indicada o presencialment en el Servei Territorial d'Indústria i Energia, situat en c/ Gregori Gea, 27 de València, així com dirigir a l'esmentat Servei Territorial les al·legacions que es consideren oportunes en el termini de 30 dies comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint al següent enllaç http://www.gva.es/es/inicio/procedimientos'id\_proc=15934&version=amp, o, en cas de persones físiques, per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
València, 23 de gener de 2019.- Pel Servei Territorial d'Indústria i Energia de València: Roberto Anchel Añó.